**Általános példa a szektorok közötti együttműködésről szóló szerepjátékhoz**

A szerepjáték könnyen alkalmazkodik a különböző igényekhez, mivel a szerepek az egyes országok jogrendszeréhez igazíthatók.

**Célok:**

Trauma-tudatos, együttműködésen alapuló válaszok gyakorlása akkor, amikor az áldozat vonakodik tanúskodni egy távoltartási végzés meghozatala kapcsán. A résztvevők megismerik a szakmai felelősségi köröket, az áldozat perspektíváját és a szektorok közötti együttműködés jellemzőit.

**Időtartam:**

• Szerepjáték: 15–20 perc

• Összefoglalás: 20–30 perc

**RÉSZTVEVŐK (4 szerep):**

1. Túlélő – „Lilla”

2. Szociális munkás

3. Rendőr, aki kapcsolati erőszak ügyekre specializálódott

4. Ügyvéd

**A SZITUÁCIÓ ÁTTEKINTÉSE**

A 31 éves Lilla évek óta elviseli ex-partnere pszichológiai bántalmazását, az esetenként előforduló fizikai erőszakot és zaklatását. A bántalmazó nemrégiben ismét megjelent munkahelye és otthona előtt. Lilla rendőrségi feljelentést tett, és a kapcsolati erőszakkal foglalkozó rendőr arra ösztönözte, hogy kérjen távoltartási végzést. Lilla találkozik egy ügyvéddel annak érdekében, hogy elinduljon az eljárás. Amikor azonban megtudja, hogy esetleg tanúskodnia kell a bíróságon, Lilla félni kezd. Aggódik a megtorlás, a gyermekei felügyeleti jogának elvesztése miatt és azért, hogy esetleg nem hisznek neki. Kétségeit fejezi ki, és fontolóra veszi a kérelem visszavonását.

**SZEREPLEÍRÁS**

*Lilla (kapcsolati erőszak áldozata)*

* + Intelligens, óvatos, érzelmileg megterhelt időszakban van.
  + Két kisgyermeke van.
  + Attól tart, hogy senki sem fog segíteni neki.
  + Fél a bíróságtól és az esetleges megtorlástól.
  + Nem biztos benne, hogy érdemes kockáztatni a távoltartási végzést.
  + Biztosítékra, biztonsági tervre és a döntések feletti kontrollra van szüksége.

*Szociális munkás*

* + Képzett a trauma-tudatos ellátásban.
  + Érzelmileg és feladatorientáltan támogatja Lillát.
  + Erősíteni szeretné Lillát, nem pedig nyomást gyakorolni rá.
  + Tudja, hogy a tanúvallomás kihívást jelent, de úgy véli, hogy Lilla biztonsága függ tőle.
  + Megpróbálja egyensúlyba hozni a reális lehetőségeket és a reményt.

*Rendőr, aki kapcsolati erőszak ügyekre specializálódott*

* + Ismeri Lilla esetének előzményeit.
  + Úgy véli, hogy az ex-partner nagy kockázatot jelent Lillára
  + Meg akarja védeni Lillát, de lehet, hogy merev eljárási nyelvet használ.
  + Hozzáfér bizonyítékokhoz, például korábbi rendőri jelentésekhez, fényképekhez, szöveges üzenetekhez.
  + Nem szabad figyelmen kívül hagynia Lilla autonómiáját, még akkor sem, ha nem ért egyet a habozásával.

*Ügyvéd*

* + Elmagyarázza, hogy mi szükséges jogilag a távoltartási végzés megszerzéséhez.
  + Tisztázza, hogy az tanúvallomásra lehet szükség (mivel további bizonyítékokra vagy információra van szükség).
  + Egyensúlyt teremt a jogi korlátozások és az áldozatközpontú érdekképviselet között.
  + Meg kell magyaráznia a reális kimeneteleket anélkül, hogy Lillát elbátortalanítaná.

**SZEREPJÁTÉK FOLYAMATA (Javasolt felépítés)**

* Kezdő jelenet (minden résztvevő jelen van)
* Lila kezdetben hajlandóságot mutat, de aztán visszavonul.
* Lilla megérti, hogy tanúskodnia kell, és érzelmileg reagál.
* Félelmét fejezi ki a megtorlástól, a felügyelet elvesztésétől és attól, hogy nem hisznek neki.
* Mások reakciója
* A szociális munkás megpróbálja megnyugtatni és támogatni Lillát.
* Az ügyvéd elmagyarázza neki a jogait és lehetőségeit, beleértve a tanúk védelmét biztosító mechanizmusokat (pl. videón keresztül történő tanúvallomás).
* Döntés: Lillának el kell döntenie, hogy elindítja-e az eljárást
* A többi szereplőnek kényszer nélkül támogatnia kell a döntést.

**A MODERÁTOR ÚTMUTATÁSAI**

A szerepjáték alatt vagy után tegye fel a következő kérdéseket:

* + Hogyan jelent meg a szakemberek kommunikációjában a támogatás és a nyomásgyakorlás?
  + Volt valaki, aki Lilla szavába vágott vagy megalapozatlan feltételezésekkel élt?
  + Milyen szektorok közötti kommunikáció segítette vagy gátolta a bizalom kialakulását?
  + Milyen akadályok merültek fel (jogi, érzelmi, intézményi)?
  + Milyen más (tehát nem távoltartást célzó) lehetőségek segíthetik az ügy megoldását?
  + Hogyan tudnak az ágazatok együttműködni annak érdekében, hogy Lilla biztonságérzete és kontrollja növekedjen?

**MEGJEGYZÉSEK**

* + Ha a résztvevőknek nehézséget okoz az adott szerep eljátszása, engedje meg nekik, hogy „kiszálljanak” belőle.
  + Ha az érzelmek túlfűtöttek, tartsanak rövid szünetet.
  + Emlékeztesse a résztvevőket, hogy a cél a készségek fejlesztése, nem a tökéletes teljesítmény.

**TIPPEK A MODERÁTOROKNAK**

* + Használjon rövid előzetes eligazítást: adjon minden résztvevőnek egy leírást arról a karakterről, akit eljátszanak.
  + Minden játék után tartson megbeszélést, amelyben ágazatspecifikus és közös reflexiók is szerepelnek.
  + A szerepeket az újonnan eljátszott játékok során cserélje annak érdekében, hogy a résztvevők több perspektívát is megismerjenek.